CELEX: 31981R0574
Language: el
Date: 1981-03-04 00:00:00
Title: Κανονισμός (ΕΟΚ) αριθ. 574/81 τής Επιτροπής τής 4ης Μαρτίου 1981 περί διορθώσεως τού κανονισμού (ΕΟΚ) αριθ. 3466/80 όσον αφορά τίς τιμές πωλήσεως ορισμένων προϊόντων τού τομέα τού βοείου κρέατος, τά οποία ευρίσκονται στήν κατοχή τών οργανισμών παρεμβάσεως, σέ ορισμένα ιδρύματα καί οργανισμούς κοινωνικού χαρακτήρα

Avis juridique important

|

31981R0574

Κανονισμός (ΕΟΚ) αριθ. 574/81 τής Επιτροπής τής 4ης Μαρτίου 1981 περί διορθώσεως τού κανονισμού (ΕΟΚ) αριθ. 3466/80 όσον αφορά τίς τιμές πωλήσεως ορισμένων προϊόντων τού τομέα τού βοείου κρέατος, τά οποία ευρίσκονται στήν κατοχή τών οργανισμών παρεμβάσεως, σέ ορισμένα ιδρύματα καί οργανισμούς κοινωνικού χαρακτήρα  

Επίσημη Εφημερίδα αριθ. L 058 της 05/03/1981 σ. 0018 - 0020

***** ΚΑΝΟΝΙΣΜΟΣ (ΕΟΚ) αριθ. 574/81 ΤΗΣ ΕΠΙΤΡΟΠΗΣ  της 4ης Μαρτίου 1981  περί διορθώσεως του κανονισμού (ΕΟΚ) αριθ. 3466/80 όσον αφορά τις τιμές πωλήσεως ορισμένων προϊόντων του τομέα του βοείου κρέατος, τα οποία ευρίσκονται στην κατοχή των οργανισμών παρεμβάσεως, σε ορισμένα ιδρύματα και οργανισμούς κοινωνικού χαρακτήρα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 7 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3466/80 της Επιτροπής (3) προσάρμοσε τον κανονισμό (ΕΟΚ) αριθ. 2374/79, σχετικά με την πώληση σε μειωμένη τιμή ορισμένων προϊόντων του τομέα του βοείου κρέατος, τα οποία ευρίσκονται στην κατοχή των οργανισμών παρεμβάσεως, σε ορισμένα ιδρύματα και οργανισμούς κοινωνικού χαρακτήρα, συνεπεία της προσχωρήσεως της Ελλάδος, ώστε να συμφωνεί με τις διατάξεις της πράξεως προσχωρήσεως· ότι, μετά από έλεγχο, διαπιστώθηκε ότι λάθη υπεισήλθαν στο παράρτημα του κανονισμού αυτού· ότι πρέπει λοιπόν να διορθωθεί ο εν λόγω κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 3466/80 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 5η Μαρτίου 1981.  Εφαρμόζεται από την 14η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 4 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 363 της 31. 12. 1980, σ. 22.